Omaani jäähokikoondis

Omaani meeste jäähokikoondis esindab Omaani jäähokis rahvusvahelistel võistlustel. 

Omaan ei ole Rahvusvahelise Jäähokiliidu täisliige, vaid on alates 27. maist 2014 selle assotsieerunud liige. Omaani koondis ei kajastu IIHFi edetabelis.

Omaan ei ole võtnud osa maailmameistrivõistlustest. Küll on osaletud Aasia ja Okeaania erinevatel jäähoki tiitlivõistlustel.IIHFi Aasia ja Okeaania tiitlivõistlused. Inglise keeles, vaadatud 17. septembril 2025 Parim koht on seni olnud IIHFi Aasia Väljakutsekarika (inglise keeles IIHF Challenge Cup of Asia) 7. koht 2019. aastal. Samuti on osaletud Pärsia lahe maade ja araabia maade erinevatel tiitlivõistlustel.

Koondise esimene ametlik rahvusvaheline kohtumine toimus 26. mail 2010 Araabia Ühendemiraatide jäähokikoondisega. Kohtumine kaotati 11–0.

Seni suurim võit on olnud 9. juunil 2014 Katari jäähokikoondise üle 9–3 ja suurim kaotus on olnud 28. jaanuaril 2016 Kuveidi jäähokikoondise vastu 17–1.

 Viited 

Välislingid
Omaan IIHFi kodulehel. Inglise keeles, vaadatud 17. septembril 2025
Omaan Jäähoki Rahvuskoondiste kodulehel. Inglise keeles, vaadatud 17. septembril 2025

jäähokiKategooria:Jäähokikoondised